
 DR.31.3.2005 

 
 

12 

Ia juga dapat diharapkan dapat memberi gambaran sebenar bahawa Islam adalah 
suatu agama yang menggalakkan kepada kebaikan dan demi kesejahteraan semua 
masyarakat dunia.  Ini adalah penting untuk mengubah persepsi dunia Barat bahawa 
ummah yang dikaitkan dengan Islam adalah mengenai tindakan keganasan dan 
mempunyai kecenderungan untuk bermusuh-musuhan dengan masyarakat Barat.   

Pihak media cetak dan elektronik di Malaysia sekarang perlu lebih proaktif dalam 
menyebarkan berita mengenai OIC.  Agensi Berita Nasional seperti BERNAMA juga boleh 
memainkan peranan yang lebih besar untuk mencapai matlamat tersebut dengan 
bekerjasama dengan agensi-agensi berita antarabangsa yang lain terutamanya media 
cetak dan elektronik Barat.   

Akhirnya Malaysia juga telah dicadangkan untuk menjadi tuan rumah kepada 
Persidangan Menteri-menteri Penerangan Negara-negara Islam Yang Ketujuh pada tahun 
ini.  Ini akan membolehkan kita memperkemaskan program kerjasama di kalangan negara-
negara OIC dalam bidang ini supaya penyebaran maklumat dapat dilakukan dengan lebih 
baik dan berkesan. 

Tuan Razali bin Ibrahim:  Terima kasih Tuan Yang di-Pertua.  Terima kasih Yang 
Berhormat Setiausaha Parlimen.  Terlebih dahulu saya ingin mengucapkan tahniah di atas 
pengumuman baru-baru ini di mana Malaysia akan diperpanjangkan selama setahun 
sehingga 2007 selaku Pengerusi OIC yang saya rasakan dapat memberi kesempatan untuk 
kita menyusun semula kaedah yang terbaik bagaimana kita dapat berperanan sebagai 
pengerusi negara-negara OIC.   

Walau bagaimanapun, dalam kita mengetengahkan konsep yang cuba kita 
sampaikan, kita kena tahu dan kita tahu bahawa pemahaman media Barat terhadap Islam 
ini cukup rendah ataupun mereka kadang-kadang tidak mahu menulis perkara-perkara yang 
baik tentang Islam ataupun mereka tidak tahu seperti yang diluahkan salah seorang 
wartawan Barat bagaimana untuk menggunakan perkataan fatwa pun mereka tidak tahu.  
Bagaimana kita mengharapkan mereka memberi penjelasan yang baik tentang Islam. 

Saya mengalu-alukan tindakan ataupun tuan rumah kepada Menteri-menteri 
Penerangan.  Apa yang ingin saya tanyakan, selain daripada langkah-langkah yang 
disebutkan tadi, apakah kerajaan melalui OIC ini akan menerbitkan dokumentasi khusus 
tentang Islam terutama tentang Islam Hadhari supaya dokumentasi ini dapat menyelesaikan 
masalah kurang faham dan sesungguhnya dokumentasi ini bakal memberi kebaikan 
kepada penjelasan yang lebih sempurna kepada negara-negara Barat.  Terima kasih. 

Dato' Zainal Abidin bin Osman:  Terima kasih Yang Berhormat bagi Muar kerana 
mengemukakan soalan. Saya rasa itu adalah cadangan yang baik untuk 
mendokumentasikan cadangan Islam Hadhari kepada seluruh dunia supaya mereka lebih 
faham media Barat mahu tahu tentang apa ya baik tentang Islam.  Tetapi ingin juga 
ditegaskan di sini Yang Berhormat, proses untuk membaiki imej yang dibuat oleh media 
Barat ini adalah bukan suatu perkara yang mudah dan dapat dilakukan dalam masa yang 
singkat.   

Lebih parah dan lebih sukar lagi, saya terpaksa menyatakan khabar yang tidak 
menggembirakan tentang kedudukan kewangan negara-negara OIC.  United Nation telah 
membuat satu laporan bahawa daripada 50 negara yang paling mundur, paling miskin dan 
paling lemah di dunia ini, 22 nya adalah negara-negara OIC.  Satu laporan yang dibuat oleh 
Statistical Economic And Social Research And Training Centre untuk negara Islam yang 
berpusat di Ankara telah memberitahu daripada 57 negara OIC, 29 adalah negara-negara 
yang berpendapatan rendah, 17 negara adalah sederhana rendah, 6 negara pendapatan 
sederhana dan cuma 5 sahaja yang berpendapatan tinggi.   

Lebih menyedihkan lagi kalau diambil kira hutang negara-negara OIC pada hujung 
tahun 2002, negara-negara OIC berhutang sebanyak USD649 bilion iaitu dapat 
dikategorikan sebagai 20 negara OIC berhutang dengan teruk sekali dan 16 negara OIC 
berhutang dengan teruk.  Dengan segala kekurangan dan segala kelemahan yang ada 
pada negara-negara Islam, kita ambillah iktibar daripadanya supaya sesuatu yang baik 
akan dapat dirasai untuk kebangkitan ummah di masa hadapan.  Terima kasih. 



12. Ia juga dapat diharapkan dapat memberi gambaran sebenar bahawa Islam adalah suatu agama yang menggalakkan kepada kebaikan dan demi kesejahteraan semua masyarakat dunia. Ini adalah penting untuk mengubah persepsi dunia Barat bahawa ummah yang dikaitkan dengan Islam adalah mengenai tindakan keganasan dan mempunyai kecenderungan untuk bermusuh-musuhan dengan masyarakat Barat. Pihak media cetak dan elektronik di Malaysia sekarang perlu lebih proaktif dalam menyebarkan berita mengenai OIC. Agensi Berita Nasional seperti BERNAMA juga boleh memainkan peranan yang lebih besar untuk mencapai matlamat tersebut dengan bekerjasama dengan agensi-agensi berita antarabangsa yang lain terutamanya media cetak dan elektronik Barat. Akhirnya Malaysia juga telah dicadangkan untuk menjadi tuan rumah kepada Persidangan Menteri-menteri Penerangan Negara-negara Islam Yang Ketujuh pada tahun ini. Ini akan membolehkan kita memperkemaskan program kerjasama di kalangan negara- negara OIC dalam bidang ini supaya penyebaran maklumat dapat dilakukan dengan lebih baik dan berkesan. Tuan Razali bin Ibrahim: Terima kasih Tuan Yang di-Pertua. Terima kasih Yang Berhormat Setiausaha Parlimen. Terlebih dahulu saya ingin mengucapkan tahniah di atas pengumuman baru-baru ini di mana Malaysia akan diperpanjangkan selama setahun sehingga 2007 selaku Pengerusi OIC yang saya rasakan dapat memberi kesempatan untuk kita menyusun semula kaedah yang terbaik bagaimana kita dapat berperanan sebagai pengerusi negara-negara OIC. Walau bagaimanapun, dalam kita mengetengahkan konsep yang cuba kita sampaikan, kita kena tahu dan kita tahu bahawa pemahaman media Barat terhadap Islam ini cukup rendah ataupun mereka kadang-kadang tidak mahu menulis perkara-perkara yang baik tentang Islam ataupun mereka tidak tahu seperti yang diluahkan salah seorang wartawan Barat bagaimana untuk menggunakan perkataan fatwa pun mereka tidak tahu. Bagaimana kita mengharapkan mereka memberi penjelasan yang baik tentang Islam. Saya mengalu-alukan tindakan ataupun tuan rumah kepada Menteri-menteri Penerangan. Apa yang ingin saya tanyakan, selain daripada langkah-langkah yang disebutkan tadi, apakah kerajaan melalui OIC ini akan menerbitkan dokumentasi khusus tentang Islam terutama tentang Islam Hadhari supaya dokumentasi ini dapat menyelesaikan masalah kurang faham dan sesungguhnya dokumentasi ini bakal memberi kebaikan kepada penjelasan yang lebih sempurna kepada negara-negara Barat. Terima kasih. Dato' Zainal Abidin bin Osman: Terima kasih Yang Berhormat bagi Muar kerana mengemukakan soalan. Saya rasa itu adalah cadangan yang baik untuk mendokumentasikan cadangan Islam Hadhari kepada seluruh dunia supaya mereka lebih faham media Barat mahu tahu tentang apa ya baik tentang Islam. Tetapi ingin juga ditegaskan di sini Yang Berhormat, proses untuk membaiki imej yang dibuat oleh media Barat ini adalah bukan suatu perkara yang mudah dan dapat dilakukan dalam masa yang singkat. Lebih parah dan lebih sukar lagi, saya terpaksa menyatakan khabar yang tidak menggembirakan tentang kedudukan kewangan negara-negara OIC. United Nation telah membuat satu laporan bahawa daripada 50 negara yang paling mundur, paling miskin dan paling lemah di dunia ini, 22 nya adalah negara-negara OIC. Satu laporan yang dibuat oleh Statistical Economic And Social Research And Training Centre untuk negara Islam yang berpusat di Ankara telah memberitahu daripada 57 negara OIC, 29 adalah negara-negara yang berpendapatan rendah, 17 negara adalah sederhana rendah, 6 negara pendapatan sederhana dan cuma 5 sahaja yang berpendapatan tinggi. Lebih menyedihkan lagi kalau diambil kira hutang negara-negara OIC pada hujung tahun 2002, negara-negara OIC berhutang sebanyak USD649 bilion iaitu dapat dikategorikan sebagai 20 negara OIC berhutang dengan teruk sekali dan 16 negara OIC berhutang dengan teruk. Dengan segala kekurangan dan segala kelemahan yang ada pada negara-negara Islam, kita ambillah iktibar daripadanya supaya sesuatu yang baik akan dapat dirasai untuk kebangkitan ummah di masa hadapan. Terima kasih.